
Az Euler-féle φ-függvény általánosítása többváltozós polinomok egy rendszerére vonatkozóan

Kulcsszavak: Euler-függvény; kongruencia; aszimptotikus képlet; Gauss-összeg

Ebben a dolgozatban egy új, az irodalomban még nem vizsgált általánosított Euler-függvényt
definiálunk a következőképpen. Legyen F =(f1(x1,...,xk),...,fm(x1,...,xk)) egész együtt-
hatós k-változós (nemkonstans) polinomok egy adott rendszere, ahol k, m természetes számok. Jelölje ΦF(n) azoknak az (x1,...,xk) rendezett szám k-asoknak a számát, amelyekre
lnko(f1(x1,...,xk),...,fm(x1,...,xk))= 1.
Innen visszakapjuk a dolgozatban hivatkozott, az irodalomban szereplő függvények mind-
egyikét. Explicit képletet adunk ΦF(n) kiszámítására és levezetünk egy maradéktagos aszimp-
totikus formulát a ΦF(n) függvény összegzési függvényére, egy enyhe megszorító feltételnek eleget tevő
F polinomrendszer esetén. Vizsgálunk ismert speciális eseteket és más olyan polinomrend-
szerekhez tartozó függvényeket, amelyek nem ismertek az irodalomban. Ugyanakkor rövid, új
bizonyításokat adunk speciális Euler-típusú függvényekre vonatkozó ismert explicit formulák-
ra. A bizonyítások során szükségünk van p prímmodulusú kongruenciák, illetve kongruencia-
rendszerek megoldásszámának a meghatározására, amelyet a p-edik komplex egységgyökök
hatványösszegeinek vizsgálatával végzünk el. Kvadratikus Gauss-összegeket is használunk.  



